ཇི་ལྟར་སློབ་ཅེ་ན་ཨ་ནི་ཁ། དྲང་པོ་ལས། ཨི་ནི་ལྕེ། བཀུག་པ།  ། ལས། ཨུ་ནི་མཆུ། སྨད་པ་ཞེས་བྱ་སྟེ། ། དེ་དག་རིང་ཐུང་གཉིས་གཉིས་ཡོད།  ། རྀ་རཱྀ་ལྀ་ལཱྀ་ཞེས་བྱ་བའི།  ། མ་ནིང་གི་ནི་ཡི་གེ་བཞི། ། བསྒྲིམས་པ་རྀ༑ དང་བཀློད་པའི་ལྀ། ང་རོ་སྟེ། ། དེ་དག་རིང་ཐུང་གཉིས་གཉིས་ཡོད། ། ཨེ་ནི་བསྒྲེང་བའི་ང་རོ་སྟེ།  ། ཨཻ་ནི་བསྒྲེང་ཞིང་བཀུག་པ་ཡིན།  ། ཨོ་ནི་བསྟོད་པ་ཞེས་བྱ་སྟེ༑ ༑ ཨཽ་ནི་བསྟོད་དེ་སྨད་པ་ཡིན། ། ཨཾ་ནི་སྣ་ལྡན་ཞེས་བྱ་སྟེ།  ། ཨཿནི་རྣམ་པར་བཅད་པའོ།  ། དེ་དག་གང་གི་མཐར་གནས་ཡིན་ཞེ་ན་དེ་དག་དྲང་པོ་ལས་བྱུང་བ།  ། ནི།  ༈ཨ་ནི་བདུན་གྱི་རྩ་བ་ཨ་ཨི་ཨུ་གསུམ་སྟེ།  ཨ་དང་ཨི་སྦྱར་བ་ལས་ཨེ་འབྱུང་ངོ་།  ། ཨ་དང་ཨུ་སྦྱར་བ་ལས་ཨོ་འབྱུང་ངོ་།  ། ཨ་ནི་བསྒྲིམས་ཤིང་ཚེག་དྲག་དང་སྦྱར་བ་ལས་རྀ་འབྱུང་།  ཨི་ཉིད་གློད་དེ་ལྀ་ཡིན་ནོ། ། བདུན་པོ་ནི་ཨ་ཨི་ཨེ་ཨོ་ཨུ་རྀ་ལྀའོ།  ། ཀཱ་ལི་རྣམས་ཀྱི་ཡང་ཀ་སོགས་དང་པོ་རྣམས་ཀྱི་ཨའི་སྒྲ་དང་པོའོ།  ཁ་ལ་སོགས་པ་གཉིས་པོ་རྣམས་ནི་དང་པོའི་སྒྲའི་ཆ་ཁོང་ནས་ཅུང་ཟད་འབྱུང་བའོ།  ། ག་ལ་སོགས་པ་གསུམ་པ་རྣམས་ནི་ཀ་སོགས་དང་པོ་རྣམས་དང་ཨར་ལྡན་པའོ།  ། གྷ་ལ་སོགས་པ་རྣམས་ནི་ཧའི་སྒྲ་དང་ལྡན་པའོ།  ། ལྔ་པ་རྣམས་ནི་ཨ་དང་ལྡན་པ་སྟེ་ཨོཾ་དང་འདྲའོ།  ། མཐར་གནས་ཀྱི་ཨ་ནི་ཨི་དང་སྦྱར་བའོ།  ། ར་དང་ལ་ནི་སྔར་དང་འདྲའོ།  ། ཝ་ཨུ་དང་ཨ་སྦྱར་བའོ།  ། དྲོ་བ་བཞི་ནི་རའི་སྒྲ་དང་མཐུན་ནོ།  ། ཀྵཿནི་ཨ་དང་སྒྲ་མཐུན་ནོ། །  ཞེས་སྨྲ་སྒོའི་འགྲེལ་པ་ལས་འབྱུང་ངོ་།  ། ཀ་ནས་བརྩམས་ཏེ་ཀྵཿཡི་མཐའི།  ། གསལ་བྱེད་ཡི་གེ་སུམ་ཅུ་བཞི།  ། ཡིན་ཏེ། ཀ་ཙ་ཊ་ཏ་པ་འི། སྡེ་ཚན། ལྔ།  ། པོ་ལ། ཡི་གེ་ལྔ་ལྔ་ལྔ་ཚན་ལྔ་སྟེ་ཉེར་ལྔའོ༑  ༑ ལྡན་པ་ཡིན།  ། ཡ་སྡེ་མཐར་གནས་ཡི་གེ་བཞི། སྟེ།  ། ཤ་སྡེ་དྲོ་བའི་སྡེ་ཞེས་ཡི་གེ་བཞ། བརྗོད།  ། ཀྵཿནི་ཡི་གེ་རྫོགས་པས། མཐར་ཟད་ཅེས་བྱའོ། ། དེ་ལ་ཡ་ནི་ཀ་ཙའི་མཐའ༑ ༑ ར་ནི་ཊ་མཐའ་ལ་ཏའི་མཐའ།  ། ཝ་ནི་པ་སྡེའི་མཐར་གནས་ཏེ།  ། དེ་ལྟར་དེ་དག་སྔ་མ་དང་།  ། འབྱུང་གནས་རིམ་བཞིན། མཐུན་ཕྱིར་མཐར་གནས་ཡིན།  ། ཅི་སྟེ་དྲོ་ཞེ་ན་དབུགས་དྲོའི་ཕྱིར་ན་དྲོ་སྡེའོ།  ། ཀ་སོགས་གསལ་བྱེད་སུམ་ཅུ་རྩ་བཞི་པོ། ཐམས་ཅད་ལ། ། མ་ནིང་བཞི་པོ་མ་གཏོགས་པའི། ། དབྱངས་ཀྱི་ཡི་གེ་བཅུ་གཉིས་སོ(པོ)།  ། གུག་སྐྱེད་དུ་ནི་རབ་ཏུ་སྦྱར།  ། དེ་ལྟར་ཡི་གེ་མདོར་བསྡུ་ན།  ། བཞི་བརྒྱ་ཀཱ་ལི་སུམ་ཅུ་རྩ་བཞི་ལ་རེ་རེ་ལ་ཨཱ་ལི་བཅུ་གཉིས་སྦྱར་བས། ལྔ་བཅུ་རྩ་བརྒྱད་ཡོད།  ། ཡི་གེ་དེ་རུ་མ་འདུས་པ།  ། སྒྲ་ཡི་བསྟན་བཅོས་ལས་འབྱུང་བ།  ། ྈྐ་ཞེས་བྱ་བ་ལྕེ་རྩ་ལས།  ། ྉྤ་ཞེས་བྱ་བ་མཆུ་ཅན་ནོ།  ། ཡི་གེ་དེ་རྣམས་ཟུར་ཕྱིན་ན།  ། རྒྱ་སྐད་ཐམས་ཅད་ཤེས་པར་འགྱུར།  ། ད་ནི་སྒྲ་ཡི་འབྱིན་ཐབས་བརྗོད། ། སྐད་ནི་རྒྱ་སྐད་ཡི་གེཡིན་མོད་ཀྱང་༑ ༑ དེ་སྐད་བཅོས་པས་རིང་པོ་ཐུང་ངུ་།  ཐུང་ངུ་རིང་པོར།  མཐུག་པ་སྲབ་མོར།  སྲབ་མོ་མཐུག་པོར་ནོར་བར་འགྱུར་བས་སྐད་མ་བཅོས་པར་བཀློག་བོད་ཀྱི་སྐད་དང་རྗེས་མཐུན་པར།  ། བརྗོད་པ་སླ་བ་རབ་ཏུ་བྲི།  ། རིགས་ནི་སྤྱོད་པས་སྟོན་པར་བྱེད། ཁ་ཟས་བཀྲག་དང་ཤེད་སོགས༑ ལུས་ཀྱིས་སྟོན་པར་བྱེད།  ། བརྩེ་བ་ཏབ་ཏབ་བྱེད་པས་སྟོན།  ། ཡུལ་ནི་སྐད་ཀྱིས་སྟོན་པར་བྱེད།  ། དེ་སྐད་ཟེར་བའི་ཚིག་བདེན་པས།  ། སྐད་གདངས་རང་རང་གི་ཡུལ་གྱི་སྐད་ཀྱིས་དབྱུང་།  ། གལ་ཏེ་སྐད་གདངས་བཅོས་པས་ན་དེས་མི་དག་པར་ཆད་ཉེན་ཡོད།  ། རྣར་མི་སྙན་ཅིང་བརྗོད་ནོར་འགྱུར།  ། དེ་ལས་རྒྱ་སྐད་ཕལ་ཆེར་ལྕེ་རྩེ་ལས༑ ༑ འབྱུང་ཞིང་བརྗོད་པ་རབ་ཏུ་མྱུར།  ། སྐད་གདངས་མགྲིན་པ་ཕྲ་ཞིང་སྙན། །  བོད་སྐད་ཕལ་ཆེར་ལྕེ་དབུས་ལས།  ། འབྱུང་ཞིང་བརྗོད་པ་དལ་བ་ཡིན།  ། མགྲིན་པ་སྦོམ་འགྱུར་ཁ་ཆེ་དང་།  ། ཨུརྻན་ཡུལ་ཡང་དེ་དང་འདྲ།  ། སྟེ་སྦོམ།  འོན་ཀྱང་ཁ་ཆེ་དང་ཨུརྻན་དེ་གཉིས་རྒྱ་སྐད་ཀྱི།  ། ལུགས་སུ་ལེགས་པར་རབ་ཏུ་སྨྲ།  ། བོད་ལ་ཁྱད་པར་སྐད་ཐུང་ཞིང་།  ། སྒྲ་རིང་ཐུང་གི་ཁྱད་པར་འགའ་ཡང་མེད།  ། དེ་ཕྱིར་བོད་ཀྱིས་རྒྱ་གར་སྐད།  ། ལེགས་ལོབས་ཁ་ཆེའི་སྐད་འདྲ་འབྱུང་།  ། དེ་བས་སྐད་གདངས་མ་བཅོས་པར།  ། རིང་ཐུང་ཁྱད་པར། བརྗོད་པ། བསླབ་ལ་འབད།  ། རིང་ཐུང་ཇི་ལྟར་བཀླག་ཅེ་ན་དེ་ལ་འ་མེད་ཐུང་བ་སྟེ།  ། ཀ་ཀཿལྟ་བུ་ཐུང་དང་དྲག་པོར་ནོར་མི་བྱ།  ། དེ་ལ་དབྱངས་ཀྱི་ཡི་གེ་རྣམ་དྲུག་ལ།  ། འ་བཏགས་རྣམས་ནི་ཨཱ་ཞེས། རིང་པར་བཀླག། རྀ་རཱྀ་ལྀ་ལཱྀ་མ་ནིང་བཞི།  ། ཨི་རི་ཨི་ལི་ལྟ་བུར་བརྗོད། ། དེ་ཡང་འ་བཏགས་རིང་བར་བཀླགཁ་ཆེ་ཨེ་རེ་ཨེ་ལེ།  སིང་ག་གླིང་པ་རུ་རཱུ་ལུ་ལཱུ་ཟེར། ཨེ་ལུགས་གར་བདེར་སྨྲ། ། ཨེ་ཨོ་བསྒྲེང་ཨཻ༑ དང་བསྟོད་པ་ཨཽ། གཉིས།  ། འ་མེད་ཀྱང་ནི་རིང་བར་བཀླག། ཨཻ་ཨེ་འི་རུ་བཀླག་པ་སྟེ།  ། བསྒྲེང་ཞིང་བཀུག་པ་ཡིན་ཕྱིར་རོ།  ། ཨཽ་ཨོའུ་གང་དུ་བྲིས་ཀྱང་རུང་༑ ༑ ཨོ་འུར་བརྗོད་དེ་བསྟོད་སྨད་པ་ཡིན་པའི། ཕྱིར།  ། སྣ་ལྡན་ཨཾ། རྣམ་པར་བཅད་པ་ཨཿཡང་། ། རིང་བའི་སྒྲར་ནི་བརྗོད་པར་བྱ།  ། དེ་ལྟར་དབྱངས་ཡིག་བཅུ་དྲུག་གི་རིང་ཐུང་ཁྱད་པར་ལེགས་ཤེས་ནས།  ། གསལ་བྱེད་སུམ་ཅུ་རྩ་བཞི་ཡི།  ། བརྗོད་པ་བསླབ་ཅིང་མིག་འདྲིས་བྱ། ། ཀ་ལ་སོགས་པ་དེ་ལ་ཕལ་ཆེར་བོད་དང་མཐུན༑ ༑ འོན་ཀྱང་བོད་ལ་ཡི་གེ་གང་། ། མེད་དང་ཡི་གེ་ཡོད་གྱུར་ཀྱང་། ། བརྗོད་པ་མི་འདྲ་བའི་ཁྱད་པར། འདིར་བཤད་བྱ། ། སྟེ། ཊ་ཋ་ཌ་ཌྷ་ཎ་ཥ་དྲུག། གྷ་ཛྷ་དྷ་བྷ་ཀྵཿསྟེ་ལྔ།  ། དེ་ལྟར་ཡི་གེ་ལོག་པ་དང་མཐུག་པོ། བཅུ་གཅིག་པོ།  ། བོད་ལ་གཏན་ནས་མེད་པ་ཡིན། ། རྒྱ་གར་སྐད་ལའང་དེ་དག་ལ།  ། ཡི་གེ་ལོག་དང་ཧ་བཏགས་མེད། ། དེ་བོད་ཀྱི་ཡི་གེའི་གདོང་ཡར་མར་བསྟན་པ་མེད། འོན་ཀྱང་བོད་ཀྱིས་སྔགས༑ བརྗོད་ཤེས་པའི། ཕྱིར།  ། སྔོན་གྱི་བྱང་ཆུབ་སེམས་དཔས་མཛད།  ། དེ་ལ་ཏ་ཐ་ད་ན་ཤ། ལྕེ་སྣེ་ཡ་སོའི་རྩར་རེགལས་བྱུང་དེ་དག་ལས། ། ལྕེ་རྩེ་བཟློག་སྟེ་བརྗོད་པ་ཡིས༑ ༑ ཊ་ཋ་ཌ་ཌྷ་ཎ་ཥ་རྣམས། ། འབྱུང་བས་དེ་རྣམས་བཟློག་པ་འི་ཡི་གེ་བྲིས།  །  སོ༑ ༑ གྷ་སོགས་ཧ་བཏགས་ཀྱི། ཡི་གེ་མཐུག་པོ། ལྔ། ། ག་ཛ་ཌ་ད་བ་འི་སྒྲ་ལས། ལྔ་ལ། ། ཧ་སྒྲ་ཅུང་ཟད་འབྱུང་བ་ལ། ། དགོངས་ཏེ་ཧ་བཏགས་ཀྱི། ཡི་གེ་མཛད། ། འོན་ཀྱང་བོད་ཀྱི་ཡི་གེ་ཡི།  ། ལུགས་བྲིས་བརྗོད་པའི་ཐབས་གཞན་བྲི།  ། གྷ་ལ་འཁའ་འདྲ་ཛྷ་འཚའ་འདྲ། ། ཌྷ་ནི་འཐྲ་འདྲ་དྷ་མཐའ་འདྲ།  ། བྷ་ནི་འཕའ་དང་འདྲ་བར་བཀླག། ཧ་སྒྲའང་མི་གསལ་ཅུང་ཟད་དབྱུང་། ། ཀྵ་ནི་ཀ་ཥ་ཡིན་མོད་ཀྱི།  ། མི་ཤེས་རྣམས་ཀྱིས་ཁྱ་འདྲར་བཀླག། ག་ཛ་ཌ་ད་བ་ལྔ་ལ།  ། སྔགས་ཀྱི།  མིང་གི་དང་པོའམ་རང་རང་། རྐྱང་པར་བྱུང་།  ། འགའ་འཛའ་ལྡ་འདའ་འབའ་ལྟར་བཀླག། གན་དེ་ལ་གྷན་དྷེར་བཀློག་པ་ལྟ་བུ་སྟེ་སྣ་སྒྲ་ཅུང་ཟད་ལྡན་པར་ཀློག་པའོ། ། མིང་སྔགས། མཐར་བྱུང་ན་བོད་འདྲ་ཉིད།  ། དེ་དག་རང་དུ་བཀླག་ཤ་ཥ་ས་ཡི་ཡི་གེ་གསུམ། ། སྐབས་ཀྱིས་གང་ཉེ་མཐུན་པར། ལྕེ་ལ་གང་བདེར་བཀླག། དེ་ལྟར་གསལ་བྱེད་ཡི་གེ་ལ། ། བརྗོད་པའི་ཁྱད་པར་ཅུང་ཟད་ཙམ༑ ༑ དེ་ནས་ཀ་ཀཱ་ཀི་ཀཱི་ཀུ་ཀཱུ་ཀེ་ཀཻ་ཀོ་ཀཽ་ཀཾ་ཀཿདེ་ལ་དབྱངས་བཅུ་གཉིས། ། རེ་རེ་ལ་སྦྱར་ཞིང་གུག་སྐྱེད་རིང་ཐུང་གཉིས་གཉིས། གིཁྱད་པར་བསླབ་ལ་ནན་ཏན་དུ།  ། བྱས་ན་ཨུརྻན་སྐད་འདྲ་འབྱུང་། ། དེ་ལ་སྣ་ལྡན་ཀླད་ཀོར་རྣམས། ། མི་འདྲ་བ་ཡི་ཁྱད་ཡོད་དེ།  ། ཀ་ཚན་གྱི་ནི་ཀླད་ཀོར་ཀཾ་ལྟ་བུ་ངར་བཀླགང་།  ། ཙ་ཚན་ཉ་ཡིན་ཊ་ཚན་ཎ༑ ༑ ཏ་ཚན་ན་ཡིན་དེ་གསུམ་ཀ། བོད་ཀྱིས་ནར་བརྗོད་པ་མཚན་མ། ། མཐར་གནས་བཞི་དང་དྲོ་བ་བཞི།  ། རིམ་བཞིན་ང་ཉ་ན་མར་བཀླག། ཡཾ་ཤཾ་ལ་སོགས་མཚུངས༑ ཨ་དང་ཀྵ་ཡི་ཀླད་ཀོར་རྣམས། ། ངར་ཨང་ཀྵང་ཞེས་བཀླག་པ་ནི་མཆོག་ཡིན་ནོ༑ ༑ དེ་ལྟར་ཀླད་ཀོར་ཐམས་ཅད་ཀྱང་། ། མིང་གི་འཕྲོ་ལ་གང་བྱུང་ཡང་། ། རང་གི་ཡི་གེར་མི་བརྗོད་དེ།  ། ཐ་མའི་ཡི་གེའི་དབང་དུ་བཀླགདཔེར་ན་བྷ་ག་ཝན་སརྦ་ཞེས༷་པ་ལ།  བྷ་ག་ཝཾ་སརྦ་ཞེས་མི་བརྗོད་པར།  བྷ་ག་ཝན་ཞེས་བརྗོད་པ་ལྟ་བུའོ།  ། [ཤད་ཡོད་ན་ནི་དེ་ཉིད་དོ།  ། ]བརྩེགས་པ་རྣམས་ཀྱང་དེ་འདྲ་སྟེ།  ། དེ་ལྟར་བརྗོད་ན་རབ་ཏུ་མཛེས། །  ད་ནི་བརྩེགས་པའི་ཡི་གེ་བརྗོད།  ། རྒྱ་གར་ལུགས་ལ་གསལ་བྱེད་ཀྱི།  ། ཡི་གེ་ཐམས་ཅད་བརྩེགས་ཡོད་པས།  ། ཆིག་སྟོང་ཆིག་བརྒྱ་ལྔ་བཅུ་དྲུག། དེ་ལ་གུག་སྐྱེད་བཅུ་གཉིས་ཀྱིས།  ། ཆིག་ཁྲི་སུམ་སྟོང་བརྒྱད་བརྒྱ་དང་།  ། བདུན་ཅུ་རྩ་གཉིས་རབ་ཏུ་ལྡན།  ། དེ་སྟེང་སྔར་གྱིས་བསྣན་པ་ཡོད།  ། རྒྱ་ཡིག་གི་གྲངས་འདི་རྣམས་བོད་ཀྱིས་ཤེས་པར་དཀའ། དེ་ལྟར་ཡི་གེ་མང་ཡོད་ཀྱང་། ། རྒྱ་ལུགས་བཀླག་སླ་ཅིའི་ཕྱིར་ན།  ། འོག་མ་ལ་བརྩེགས་པའི་སྟེང་མ་གོང་དུ་སྦྱོར། ། བ་སྟེ། དཔེར་ན་ཏིཥྛ་ལ། ཏིས་ཐྲ་བཞིན༑ ༑ གལ་ཏེ་གོང་དུ་མི་སྦྱོར་ནའང་། ། སྔར་བསྟན་རང་རང་གི་འབྱུང་གནས་ཤེ༷ས་གྱུར་པས།  ། ཕྲལ་ཞིང་གནས་ནས་རིམ་བཞིན་དབྱུང་།  ། དེས་ན་མི་ཤེས་འགའ་ཡང་མེད།  ། གུག་སྐྱེད་ཅན་ཞིག་བྱུང་གྱུར་ནའང་།  ། ཕྲལ་ཏེ་གུག་སྐྱེད་ཡི་གེཀུན་ལ་སྦྱར།  ། དཔེར་ན་ཏྱུ་ལ་ཏུ་ཡུའམ།  ། ཥྠི་ལ་ཥི་ཐི་ཇི་བཞིན་ནོ།  ། གལ་ཏེ་ཕྲལ་ཏེ་ཀློག་པ་ན། ། ཅི་ཕྱིར་ཕྲལ་ནས་མི་འབྲི་ཞེས།  ། རྒོལ་ན་བོད་སྐད་ཀྱང་མཚུངས་ཞེས།  ། དེ་གཉིས་ཁྱད་པར་མེད་པར་བསྒྲེ། ། མྱུར་དུ་བརྗོད་པ་སླ་བའི། ཕྱིར་ཡིག་གེཉུང་བས་ཆོག་པའི། ཕྱིར། ། སྒྲ་གནས་བསྡུས་ཕྱིར་འདིར་བརྩེགས་སོ་ཞེ་ན། ན། །  དེས་རྒྱ་གར་གྱི་ན་འདི་ཡང་དེ་དང་འདྲ། ། དེ་ཕྱིར་ཕྲལ་ཞིང་མྱུར་བར་བཀླག། ས་པས་སྒྲ་འགྲུབ་ཏུ་རུང་ངོ་། ། དེས་ན་རྒྱ་གར་སྒྲ་གནས་ཀུན། ། བསྡུས་པས་ཨ་ཐུང་ངུ་། ལས་ཨཱ་རིང་པོ། འབྱུང་ཞིང་། ། ཨེ་བར་ནས། ལས་ཨི་འབྱུང་ལ། ཨོ་བར་ནས། ལས་ཨུ།  ། འབྱུང་ངོ་། ། དེ་བཞིན་དུ་གཞན་ཡང་ཤེས་པར་བྱ་སྟེ། དེ་ལྟར་འབྱུང་གནས་བསྡུས་པ་ཡོད།  ། གསང་སྔགས་ཀྱི་ནི་རྒྱུད་རྣམས་ལས།  ། ཡི་གེ་མང་པོ་བརྩེགས་པ་ཡོད།  ། དེ་ནི་ས་བོན་ཡིན་པའི་ཕྱིར༑ ༑ སྔགས་ཕྲེང་དུས་གཅིག་མི་བརྗོད་ཀློག་པར་འདོད་ན། ཕྲལ་ཏེ་བཀླག། ད་ནི་བླུན་པོའི་མི་རྣམས་ལ།  ། བསྟན་ཕྱིར་བོད་ཀྱི་སྐད། ལ་མེད་པ་ཡི། ། ཡིག་འབྲུ་བརྩེགས་པ་བཀླག་པའི་ཐབས།  ། བོད་ཀྱི་སྐད། ཀྱི་ལུགས་ཀྱིས་འགའ་ཞིག་བརྗོད༑ ༑ ཙ་ཚ་ཛ་ལ་ཡ་སྟ་བཏགས།  ། པ་ལ། བོད་ཀྱི་ཅ་ཆ་ཇ་བཞིན་བཀླག། གོ། གུག་སྐྱེད་ཅན་བྱུང་ན། ཡང་དེ་བཞིན་ཏེ། ། དཔེར་ན་ཙྱཱཻ་ལ་ཙེ་ཡ་བཞིན། ། ཏ་ཐ་ད་སོགས་ལ། ཡ་སྟ་བྱུང་། ། ན་ཡང་། ཨེ་སྒྲ་ལྡན་པར་ཕྲལ་ཞིང་བཀླག། དཔེར་ན་ཏྱེ་ལ་ཏེ་ཡའམ།  ། ཐྱེ་ལ་ཐེ་ཡ་ཇི་བཞིན་ནོ། ། ཛྙ་ཞེས་བྱ་བའི་ཡི་གེ་ལ། ། རྒྱ་གར་ཤར་ཕྱོགས་པ། འགྱར་ཀློག་ཁ་ཆེ་གཉའ། ། བོད་ཀྱིས་གཉའ་ཞེས་བྱ་བར་ཀློག། གཉའ་ཁ་ཆེའི་ལུགས་སུ་བཀླགས་ན་བདེ། ། ཥྞ་ཥྟ་ཥྛ་སོགས་ཡི་གེ་ལ། ། ཤ་ལོག་ཤ་རྣལ་གང་བྱུང་ཡང་། ། ས་ལ་བཏགས་པ། དང་འདྲ་བར་བྱ་བ་སྟེ།  ། སྣྲ་སྟྲ་ཞེས་བརྗོད་པས་འགྲུབ༑ ༑ གལ་ཏེ་དེ་ལྟར་མ་ཐོན་ན།  ། ཕྲལ་ཏེ་བཀླགས་པས་ཐམས་ཅད་འགྲུབ། །  དྷ་ལྟ་བུ་ལ།  ། སྟྲཱཻ་ཡད་དྷར་བཀླགས་པས་འགྲུབ།  ། དེ་ལ་སོགས་པ་བསམ་མི་ཁྱབ༑ ༑ སྔར་གྱི་བཀླག་ཐབས་མི་ཤེས་ན།  ། འདིར་མང་བྲིས་པས་ཅི་ཞིག་ཕན།  ། དེ་བས་སྔར་བརྗོད་ཐབས་ལ་འབད།  ། དེ་ནས་གཞན་ཡང་རབ་བཤད་བྱ།  ། ཨཱ་ལི་ཀཱ་ལི་གུག་སྐྱེད་བཅས། ། ལེགས་ཤེས་ཁ་ཆེ་ནས་བྱུང་ཞིང་། །  ལྕེ་བདེར་འགྱུར་བའི་ཡི་གེ་བྲི། ། རྠ་རྦཛྙཎྜཌཱཀྵཿརྠརྴནྐནྠཿཏྲེཌྒཙྪ། ཡརྐྲཏྟྱརྫནཱརྫིརྫརྷ། ཤརྐུཎྟཡརྠོརྑདྷྱ། སྟྭནྱཀྲོསྨྲོཔྲདྷེཎྱ། གནྠིརྦྷཱུཥྐབྫིམྦཕཱ། ཡསྲེངྐོཙྪེ། རེཎྱསྲེཀྚིཀྟྱརྠཿཁ་ཆེས་ལྕེ་སྦྱོང་འདི་ལ་བྱེད།  འདི་རྒྱ་གར་གྱི་ཡི་གེའི་ལུགས་སུ་བྲིས་པ་ལ་ཚེག་ཀློག་སྦྱངས་ན་ལྕེ་བདེར་འགྲོའོ། ། འདི་རྣམས་ལེགས་པར་ཟུར་ཕྱིན་ན།  ། ལྕེ་བདེ་བར་ནི་འགྱུར་བ་ཡིན